recursal/SuperWikiNEXT-32B huggingface dataset:
**Nationalsozialistischer Untergrund** on Saksan Zwickaussa asunut kolmen hengen uusnatsisolu, joka on vastuussa niin sanotuista Saksan uusnatsimurhista. Ne tapahtuivat vuosina 2000–2006. Uhreiksi joutuneet olivat pääasiassa siirtolaistaustaisia pienyrittäjiä, kahdeksan turkkilaista ja yksi kreikkalainen, mutta yksi uhreista oli poliisi, jolla ei ollut siirtolaistaustaa. Kaikki oli murhattu samalla aseella.

Räjäytetty talo jossa ryhmä asui.
Tapaus paljastui kun poliisi etsi heitä aseellisesta ryöstöstä ja oli löytänyt kaksi käsiasetta. Ryhmän kaksi miestä, Uwe Böhnhardt, 34, ja Uwe Mundlos, 38, tekivät itsemurhan jouduttuaan poliisin piirittämiksi, ja nainen, Beate Zschäpe, 36, räjäytti heidän käyttämänsä asunnon, josta löytyi murhasarjassa käytetty ase. Poliisin murhassa käytetty ase löytyi asuntovaunusta, jossa miehet olivat olleet. Nainen ilmiantoi itsensä 15. marraskuuta 2011. Ryhmä oli lisäksi tehnyt vuosien aikana 14 aseellista pankkiryöstöä, joiden tuotoilla he ovat eläneet. Pidätettynä on naisen lisäksi yksi mieshenkilö.

Nelikolla on paljastunut olevan ainakin yhdeksän avustajaa. Liittovaltion perustuslakisuojaviraston (Bundesamt für Verfassungsschutz, BfV) agentti on ollut paikalla useiden murhien tapahtuessa. Hänet erotettiin virasta kun hänen kotoaan löytyi natsiaineistoa, mutta muuten asia jätettiin tutkimatta.

Poliisi oli kiinnittänyt kolmikkoon huomiota jo tammikuussa 1997 valekirjepommiepäilyn vuoksi. Heidät pidätettiin syyskuussa 1997 toisen valepommin vuoksi. Taas tammikuussa 1998 heiltä löytyi pommintekovälineitä, mutta vaikka heistä annettiin pidätysmääräys heitä ei pidätetty ja he katosivat.

Saksassa on nyt*milloin?* esitetty Kansallisdemokraattisen puolueen (NDP) kieltämistä.

Beate Zschäpe tuomittiin 12. heinäkuuta 2018 elinkautiseen vankeuteen kymmenestä murhasta. Hänen läsnäoloaan yhdelläkään murhapaikalla ei pystytty todistamaan, mutta NSU:n ydinryhmään kuuluminen riitti kuitenkin tuomioon.

Lähteet
-------

1. 1 2  Uusisuomi.fi viitattu 19.11.2011
2. ↑  hs.fi viitattu 22.11.2011
3. 1 2 3 4  Kansanuutiset.fi viitattu 19.11.2011
4. 1 2  iltalehti.fi viitattu 22.11.2011
5. ↑  Hs.fi viitattu 19.11.2011
6. ↑  Deutsche Welle viitattu 22.11.2011
7. ↑  Rotuvihan lietsomasta murhasarjasta elinkautinen saksalaisnaiselle - Norjan massamurhaaja Breivik lähetti kirjeen "natsimorsiamelle" *iltalehti.fi*. Viitattu 12.7.2018.

Aiheesta muualla
----------------

* Kuvia tai muita tiedostoja aiheesta **Nationalsozialistischer Untergrund** Wikimedia Commonsissa
**Biet** ("Mehiläinen") oli Helsingissä vuosina 1880–1898 ilmestynyt ruotsinkielinen maatalouslehti.

Agronomi Johannes Jernströmin perustama ja toimittama *Biet, Tidskrift för Finlands Landthushållning* oli Suomen ensimmäinen pitkäikäinen maatalouslehti. Sen kohderyhmänä olivat sivistyneet maanviljelijät, joille pyrittiin jakamaan alan tietoja. Neljän ensimmäisen vuoden ajan Jernströmin apuna toimi agronomi G. Stolpe. Sisällöltään korkeatasoisen lehden levikki jäi vain muutamaan sataan, mutta sen julkaisemista voitiin jatkaa senaatin avustuksella.

*Bietin* lisälehtenä ilmestyi vuosina 1892–1895 myös erikseen tilattava *Trädgårdsvännen*. Vuosina 1883–1885 toimitus julkaisi *Maanviljelyskirjaa Suomenmaalle suomen kielellä*. *Bietin* lakattua Jernström ryhtyi toimittamaan uutta *Landtbrukaren*-viikkolehteä.

Lähteet
-------

1. 1 2  *Suomen lehdistön historia 9. Aikakauslehdistön historia: Erikoisaikakauslehdet*, s. 270. Kuopio: Kustannuskiila, 1991. ISBN 951-657-326-6.

Aiheesta muualla
----------------

* *Biet* digitoituna kansalliskirjastossa
Esimerkki Wagner–Meerwein-toisiintumisesta
**Wagner–Meerwein-toisiintuminen** on kemiallinen reaktio, jossa karbokationi toisiintuu hydridin, alkyyliryhmän ja aryyliryhmän 1,2-migraatiolla. Reaktion raportoi ensimmäisen kerran Georg Wagner vuonna 1899 ja mekanismin reaktiolle esitti Hans Meerwein vuonna 1914. Wagner–Meerwein-toisiintuminen on tärkeä reaktio erityisesti terpeenien biosynteeseissä ja kemiallisissa synteeseissä.

Mekanismi
---------

Ensimmäinen raportoitu Wagner–Meerwein-toisiintuminen oli isoborneolin toisiintuminen kamfeeniksi. Wagner–Meerwein-toisiintumisissa mekanismin ensimmäinen vaihe on karbokationin muodostuminen. Karbokationi muodostuu tyypillisesti eliminaatioreaktion tuloksena ja elimininoituvana lähtevänä ryhmänä voi olla esimerkiksi vesi, halogenidi-ioni tai diatsoniumsuolojen tapauksessa typpikaasu. Seuraavassa vaiheessa tapahtuu karbokationin toisiintuminen, jossa karbokationin positiivisen varauksen omaavaan hiileen nähden viereiseen hiileen sitoutunut protoni tai alkyyli- tai aryyliryhmä migratoituu ja tätä kutsutaan 1,2-siirtymäksi. Toisiintumisen tuloksena muodostuu stabiilimpi enemmän substituoitu karbokationi. Esimerkiksi primäärisestä karbokationista muodostuu toisiintumisen seurauksena sekundäärinen karbokationi ja sekundäärisestä karbokationista muodostuu tertiäärinen karbokationi. Reaktion viimeinen vaihe on muodostuvan karbokationin reagoiminen joko eliminaatiolla muodostaen alkeenin tai substituutioreaktiolla. Eliminaation tapauksessa muodostuva tuote noudattaa Zaitsevin sääntöä.

Wagner–Meerwein-toisiintuminen on tyypillinen reaktio terpeeneille esimerkiksi kamfenilolista muodostuu tällä reaktiolla santeenia ja bornyylikloridista kamfeenikloridia. Näitä toisiintumisia voi myös tapahtua useita peräkkäin, mikä havaitaan esimerkiksi eräiden steroidien reaktioissa. Wagner–Meerwein-toisiintuminen on myös käyttökelpoinen tapa valmistaa adamantaanijohdannaisia 10 hiiliatomia sisältävistä trisyklisistä hiilivedyistä.

Lähteet
-------

1. 1 2 3  Jonathan Clayden, Nick Greeves, Stuart Warren: *Organic Chemistry*, s. 310. Oxford University Press, 2012. ISBN 978-0-19-927029-3. (englanniksi)
2. 1 2 3  Michael B. Smith & Jerry March: *March's Advanced Organic Chemistry*, s. 1580–1585. John Wiley & Sons, 2007. ISBN 978-0-471-72091-1. (englanniksi)
3. 1 2 3  Erwan Poupon,Bastien Nay: *Biomimetic Organic Synthesis*, s. 12–13. John Wiley & Sons, 2011. ISBN 978-3-527-63476-7. Kirja Googlen teoshaussa (viitattu 29.10.2014). (englanniksi)
**Wagramin taistelu** oli Itävallassa 1809 käyty Napoleonin sotien taistelu, joka päätyi ranskalaisten voittoon. Vain muutama viikko aikaisemmin Itävalta ja Ranska ottivat yhteen Aspern-Esslingin taistelussa, jonka Napoleon joukkoineen hävisi. Hän oli kuitenkin ottanut opikseen ja janosi kostoa itävaltalaisille.

Taistelu
--------

Aspern-Esslingin taistelun jälkeen Napoleon rakensi tarvikevaraston Lobaun saareen. Heinäkuun alussa Napoleon luuli olevansa valmis kohtaamaan itävaltalaiset. Hän keräsi 190 000 miehen armeijan ja ylitti rajajoen. Kun ranskalaiset olivat siirtyneet Marchfeldin niitylle, sen toisella laidalla olleet itävaltalaiset menivät 140 000 sotilaan muodostelmaan.

Itävaltalaiset hyökkäsivät ensin ranskalaisten oikeaa sivustaa vastaan, mistä Louis-Nicolas Davout oli yllättynyt ja mikä häiritsi ranskalaisten suunnitelmia. Hetken taistelun jälkeen itävaltalaisia oli kuitenkin työnnetty taaksepäin.

Hyökkäyksen keskustassa itävaltalaiset olivat ottaneet hallintaansa Aderklaan kylän, jota Bernadotten johtamat saksit eivät onnistuneet saamaan haltuunsa. Heiltä loppuivat myös ammukset, ja he joutuivat vetäytymään. Bernadotte aloitti tykistön tukeman vastahyökkäyksen saatuaan ammuksia. Tuntien taistelun jälkeen sakseja tuli auttamaan monta ranskalaispataljoonaa.

Vasemman laidan taistelut olivat ranskalaisille helppoja, koska heillä oli siellä niin suuri miesylivoima, että itävaltalaiset eivät voineet muuta kuin perääntyä. Lopulta arkkiherttua Kaarle katseli armeijansa tuhoutuvan Ruusbachissa ja tajusi, ettei voisi voittaa tätä taistelua. Niinpä hän antoi armeijalle luvan perääntyä pois.

Rauha
-----

Muutama kuukausi Wagramin taistelun jälkeen Itävalta anoi rauhaa. Lokakuussa 1809 Ranska ja Itävalta kirjoittivat rauhansopimuksen. Sen ehtoina olivat, että Itävallan oli maksettava valtavat sotakorvaukset Napoleonin Ranskalle ja luovuttaa laivareitti nykyiseen Kroatiaan ja teitä Ranskaan. Lisäksi Itävallan oli luovutettava Varsovan herttuakunnalle Lublin ja Krakova sekä niitä ympyröiviä maa-alueita. Alueilla asui noin 3,5 miljoonaa ihmistä.

Lähteet
-------

* 
* (Arkistoitu – Internet Archive)
* 
*

Aiheesta muualla
----------------

* Kuvia tai muita tiedostoja aiheesta **Wagramin taistelu** Wikimedia Commonsissa
Eléni Antoniádou
**Eléni Antoniádou** (kreik. Ελένη Αντωνιάδου) on kreikkalainen nainen, joka on eri yhteyksissä paisutellut ansioitaan. Hän on väittänyt työskennelleensä Nasalle ja saaneensa Nasan palkinnon, jota ei kuitenkaan ole olemassa. Hän sanoo valmistaneensa maailman ensimmäinen keinohenkitorven, joka on siirretty potilaalle. Antoniádou väittää olevansa keinoelimiä valmistavan Transplants Without Donors -yrityksen toimitusjohtaja. Yrityksestä ei löydy kuitenkaan mistään tietoja. Antoniádouta on haastateltu lukemattomissa kreikkalaisissa lehdissä. Hän on ollut monelle roolimalli, ja hänestä on tehty näköis-Barbie. Kreikan opetusministeri Níki Keraméos on myöntänyt Antoniádoulle palkinnon tieteellisistä saavutuksista.

Todellisuus alkoi paljastua, kun Ranskassa työskentelevä bioinformatiikan apulaisprofessori Kóstas Bougioúkos alkoi ihmetellä uskomattomia saavutuksia.

Lähteet
-------

1. ↑  Papadimitriou, Yannis-Orestis: Woman who inspired first Greek Barbie accused of falsely claiming she worked as Nasa scientist *The Telegraph*.  18.9.2019. Viitattu 20.9.2019.
2. 1 2  Hannula, Tommi: Huippututkija keräsi mainetta ja hänestä tehtiin jopa Barbie *Helsingin Sanomat*.  20.9.2019. Viitattu 20.9.2019.

Aiheesta muualla
----------------

* Why Greeks question this role model's credentials
* «Η επιστήμονας της NASA που εκπαιδεύει αστροναύτες». Ποια είναι η αλήθεια;
* Mogel-Griechin führte alle an der NASA herum

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* Scopus

 |

 |
**Lobaye** on yksi Keski-Afrikan tasavallan prefektuureista. Sen pinta-ala on 19 235 neliökilometriä ja siellä on vuoden 2003 väestönlaskennan mukaan 246 875 asukasta. Lobayen pääkaupunki on Mbaiki, josta on runsaan sadan kilometrin matka Banguihin. Sen lisäksi suuria kaupunkeja ovat mm. Boda ja Mongoumba.

Lobaye sijaitsee maan eteläosassa ja sillä on yhteistä rajaa Kongon tasavallan ja Kongon demokraattisen tasavallan kanssa. Sen naapuriprefektuurit ovat Mambéré-Kadéï, Sangha-Mbaéré ja Ombella-M'Poko. Prefektuurin läpi virtaa Lobayejoki. Sen ja Kongon demokraattisen tasavallan välisen rajan muodostaa Ubangi. 

Entinen presidentti David Dacko (1930–2003) syntyi Lobayessa.

Lähteet
-------

1. 1 2 3 4  Central African Republic Citypopulation.de. Viitattu 21.7.2017.
2. ↑   (Arkistoitu – Internet Archive)

  

Keski-Afrikan tasavaltaKeski-Afrikan tasavallan prefektuurit

* Bamingui-Bangoran
* Bangui
* Basse-Kotto
* Haute-Kotto
* Haut-Mbomou
* Kémo
* Lobaye
* Mambéré-Kadéï
* Mbomou
* Nana-Mambéré
* Ombella-Mpoko
* Ouaka
* Ouham
* Ouham-Pendé
* Vakaga
* Nana-Grébizi
* Sangha-Mbaéré
**Load Value Injection** (LVI) on tietokoneen suorittimissa oleva tietoturva-aukko. LVI liittyy Meltdown-haavoittuuden tavoin suorittimen väliaikaiseen tilaan, mutta tiedon lukemisen sijaan syöttää väliaikaista tietoa, joka antaa hyökkääjälle kontrollin. Ongelman rajoittamiseen ohjelmiin lisätään *fence* (*aita*), joka pysäyttää epäjärjestyksessä suorituksen (engl. *out of order execution*) tietyissä kohdin. Muutos on ohjelmointikielen kääntäjissä tehtävä `lfence`-käskyn lisääminen käännettäviin ohjelmiin. LVI-hyökkäyksestä on myös useita muunnelmia kuten LVI-LFB, LVI-NULL, LVI-L1D, LVI-FPU ja LVI-SB.

Lähteet
-------

1. 1 2  Intel CPUs vulnerable to new LVI attacks *zdnet.com*.  10.3.2020. Viitattu 24.9.2020. (englanniksi)
2. ↑  Load Value Injection: A New Intel Attack Bypasses SGX with Significant Performance Mitigation Concerns *anandtech.com*.  11.3.2020. Viitattu 24.9.2020. (englanniksi)
3. 1 2  Meltdown The Sequel strikes Intel chips – and full mitigation against data-meddling LVI flaw will slash performance *theregister.co.uk*.  10.3.2020. Viitattu 8.4.2020. (englanniksi)

Aiheesta muualla
----------------

*
**Loaded** (Japanissa **Blood Factory**) on Gremlin Interactiven kehittämä ja Interplayn vuonna 1996 julkaisema science fiction -teemainen ylhäältäpäin kuvattu shoot ’em up/run and gun -räiskintäpeli. Peli julkaistiin kummallekin aikansa valtakonsoleista, PlayStationille ja Sega Saturnille. *Loaded* sijoittuu Raulf-nimiselle vankilaplaneetalle, jossa pidetään vankeina galaksin vaarallisimpia rikollisia. Pelin ideana on "räiskiä" itsensä vihollisten läpi ja lopulta kukistaa universumin julmin superroisto F.U.B. (Fat ugly boy). Peli herätti ilmestyessään huomiota äärimmäisen väkivaltaisuutensa ja erittäin kieroutuneen mustan huumorinsa ansiosta. Suomessa peli kiellettiin alle 15-vuotiailta alkuperäisen julkaisun aikana, mutta PEGIn käyttöönoton myötä ikärajaksi tuli 12+. Muun muassa Saksassa peli joutui BPjM-merkinnän alle, eli sitä ei saanut käytännössä myydä muuten kuin "tiskin alta". Pelin hahmosuunnittelusta vastasivat sarjakuvatuotannostaan tunnetut Vertigo Comicsin Garth Ennis (Preacher, Punisher ym.) ja 2000AD:n Greg Staples. *Loaded* on saanut myös jatko-osan *Re-Loaded* (1997), joka ei kuitenkaan kerännyt yhtä suurta huomiota osakseen.

Hahmot
------

Peli sisältää viisitoista eri kenttää ja kuusi erilaista pelattavaa hahmoa. Jokaisella hahmolla on omat vahvuutensa ja heikkoutensa.

* Mamma – Pelin isoin hahmo. Kova kestävyys mutta huonona puolena hitaus. Aseina mm. Plasma Gun ja Nipple Grenades.
* Fwank – Raskaasti aseistautunut pelle. Nähtävissä muun muassa pelin kannessa. Vahvuutena kestävyys, heikkoutena hitaus. Aseet: Neuron Spheres sekä Homing Teddies.
* Bounca – Smokkiin pukeutunut kaapin kokoinen henkivartija. Kohtuullisen kestävä ja nopea. Aseina ohjukset (Missile) sekä Frag Missile.
* Vox – Pelin ainoa naishahmo. Nopea liikkeissään, mutta kestävyydeltään melko heikko. Aseina mm. Hail Flail ja Sonic Blast.
* Butch – Hameeseen pukeutuva tappajatransvestiitti. Nopea ja suhteellisen kestävä. Aseina liekinheitin (Flame Thrower) sekä Explosive Ring.
* Cap’n Hands – Puoliksi kyborgi, puoliksi kuollut merirosvo. Melko nopea ja kestävä. Aseina piilukkopyssyt (Flintlocks) sekä Vortex Bomb.

Peliä on mahdollista pelata myös kaksinpelinä.

Musiikki
--------

Loadedin soundtrack sisältää musiikkia arvostetuilta konemusiikkisäveltäjiltä kuten Patrick "Pat" Phelanilta ja Neil Bigginiltä. Pelin musiikit ovat enimmäkseen hidasta, mutta melko raskasta teknoa särötetyllä sähkökitaralla höystettynä. Pelin tunnusmusiikista vastaa Pop Will Eat Itself.

Aiheesta muualla
----------------

* *Loaded* MobyGamesissa (englanniksi)
**Botswanan maantiede** kertoo Botswanan maantieteestä. Botswanan eteläpuolella sijaitsee Etelä-Afrikka, itäpuolella sijaitsee Zimbabwe ja pohjois- ja länsipuolella sijaitsee Namibia. Suurin osa maan pinta-alasta kuuluu Kalaharin autiomaahan, josta suurin osa on kasvillisuudeltaan niukkaa savannia ja autiomaan lounaisosa on puoliaavikkoa. Autiomaan maisemassa näkyy hiekkadyynejä ja muita hiekkakerrostumia. Maan lounaisosassa, Etelä-Afrikan rajalla on Transvaalin ylänkö, jota reunustavat reunavuoret. Botswanan keskiosa on joka puolelta vuorten ympäröimä. Botswanan alueella virtaavia jokia ovat Namibian rajaseudulla virtaava joki Chobe, Etelä-Afrikan rajalla virtaava joki Limpopo ja joki Okavango. Okavangon suisto on soista aluetta. Suiston kaakkoispuolella sijaitsevat Makarikarin suolajärvet, joiden alueelle Okavango ulottuu pisimmillään.

Botswana sijaitsee kaukana merialueilta ja se sijaitsee Kauriin kääntöpiirillä. Näiden seikkojen vuoksi ilmasto on kuivaa. Maan itä- ja pohjoisosassa ilmasto on kostein, mutta sielläkin vuotuinen sademäärä on keskimäärin vain 500-600 mm. Maan lounaisosassa vuotuinen sademäärä on tavallisesti alle 250 mm. Sademäärä vaihtelee siten, että joinakin vuosina on täysin sateetonta ja joskus esiintyy myrskyjä, jolloin sataa rankasti ja saattaa esiintyä jopa lyhtyaikaisia tulvia. Syyskuu on vuoden kuumin kuukausi, jolloin päivälämpötila on keskimäärin 33°C. Lämpötila viilenee hieman marraskuun lopulla, jolloin yleensä alkaa sadekausi. Toukokuulta elokuulle on vuoden kylmin aika, jolloin saattaa olla öisin hallaa.

Kuivilla savanneilla yleisimpiä kasveja ovat piikkipensaat ja apinanleipäpuu. Siellä täällä on pieniä metsäalueita, kuten maan koillisosassa sijaitseva mopanemetsä.

Lähteet
-------

1. ↑  Detlef Wienecke-Janz: *Maailmalla, Afrikka ja Oseania*, s. 214-215. Suomentanut Elina Eichhorn, Arto Häilä, Eija Kämäräinen, Riitta Virkkunen. Weilin+Göös, 2009. ISBN 978-951-0-33477-5.
*Tämä artikkeli kertoo kaaosteorian ilmiöstä. Argumentaatiovirheestä kertoo bifurkaatio (argumentaatiovirhe). bifurkaatiosta hydrologiassa ja bifurkaatiojärvistä on eri artikkelit.*
Bifurkaatiokaavio, kun sisäänsyötettävää arvoa r (esimerkiksi lamppua ohjaavan bifurkaatiokoneen jännite) kasvatetaan, ulostuleva arvo (lampun kirkkaus) kasvaa ensin tasaisesti, sitten vaihtelee (tai vilkkuu) kahden, sitten neljän tilan jne. välillä.
**Bifurkaatio** (myös kahdentuminen) tarkoittaa kaaosteoriassa järjestelmän käyttäytymisen haarautumista äkillisesti kahdeksi, usein erilliseksi, haaraksi.

Eräissä systeemeissä responssi voi muuttua kahdeksi vaihtoehdoksi, mikäli systeemin syötettä muutetaan vähän. Kaoottisissa systeemeissä tämä voi tapahtua ennalta-arvaamattomassa funktion pisteessä. Bifurkaatio on Mitchell Feigenbaumin esittelemä käsite, joka liittyy kaaosteoriaan. Bifurkaatio saattaa tapahtua missä tahansa järjestelmässä, jossa on monia toisiinsa vuorovaikuttavia osia.

Esimerkki matemaattisesta bifurkaatiosta on iteraatiokaava 
{\displaystyle x\_{n+1}=1-a\cdot x\_{n}^{2}\,}, jossa {\displaystyle -1<x\_{n}<1\,}.
Eri a:n arvo vaikuttaa iteroinnin etenemiseen merkittävästi:

* 0 < a < 0,75, esimerkiksi 0,5. Asetetaan x0=0 ja iterointi tuottaa arvoja 1, 0,5; 0,875 jne kunnes saavutetaan arvo 0.73205
* 0,75 < a < 1,25, esimerkiksi arvolla 0,9 iterointi ryhtyy hyppimään arvojen 0,12522 ja 0,98589 välillä
* 1,25 < a < 1,368, esimerkiksi arvolla 1,3 iterointi hyppii arvojen 0.99971, -0,01495, 0,88359 ja -0,29925 välillä
* 1,368 < a < 1,401, esimerkiksi arvolla 1,38 iterointi hyppii kymmenen arvon eri välillä
* 1,401 < a < 2, monilla a:n arvoilla iterointi käyttäytyy kaoottisesti

Jos piirretään tulokset siten, että vaaka-akselilla on suure a ja pystyakselilla iteraation lopputuloksena saadut arvot, niin saadaan oheisen kuvan kaltainen käyrä.

Bifurkaatio ei ole pelkästään matemaattinen käsite. Esimerkiksi lamppu, joka palaa himmeänä, alkaa vilkkua kirkkaan ja sammuneen tilan välillä, on kokenut bifurkaation. Seuraava bifurkaatio ajaa lampun vilkkumaan neljän eri kirkkauden välillä.
Voitaisiin rakentaa elektroninen laite, jossa lampun vilkkuminen riippuu siihen syötettävästä jännitteestä. Jännitteellä 1 lamppu ei vilku, jännitteellä 2 lamppu vilkkuu kahden tilan välillä ja jännitteellä 3 neljän tilan välillä ja jännitteellä 3,5 kahdeksan tilan välillä ja niin edelleen. Jos lampun vilkkumistiloja on ääretön määrä, se on ajautunut kaaokseen.
Bifurkaatiosta voidaan laatia kaavio, jossa näkyy lampun kirkkaus ja sisään syötettävä jännite, kun taas kaoottisesta systeemistä tätä ei voida helposti tehdä.

Katso myös
----------

* Kompleksisuusteoria

Lähteet
-------

* Ekeland, Ivar: *Ennakoimattoman matematiikka*. Art House, 1990. ISBN 951-884-006-7.

### Viitteet

1. ↑  Ekeland s. 151-157

Aiheesta muualla
----------------

* Kuvia tai muita tiedostoja aiheesta **Bifurkaatio (kaaosteoria)** Wikimedia Commonsissa
Huhtsaari

|  |  |
| --- | --- |
| Sijainti | 
PadasjokiPäijät-HämeSuomi |
| Vesialue | 
Päijänne |
| Korkein kohta | 
95 m  |
| Pinta-ala | 
9,2 ha  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Huhtsaari**  on Päijänteen saari Päijät-Hämeessä Padasjoella. Se kuuluu Päijänteen kansallispuistoon.

Maantietoa
----------

Saari on 550 metriä pitkä, 430 metriä leveä ja sen pinta-ala on 9,2 hehtaaria. Se sijaitsee Virmailanselän länsiosassa Virmailansaaren edustalla ja Kelventeen pohjoispuolella. Siitä on matkaa mantereelle Virmailan Höysniemeen yli 200 metriä. Saaren viereisiä saaria ovat Hietasaari ja Papinsaari. Se on matala saari, jolla on luoteispäässä kallioinen mäki, jonka huippu yltää noin 95 metrin korkeuteen merenpinnasta. Se kohoaa silloin 17 metrin korkeuteen Päijänteestä. Saari on autio.

Luontoarvoja
------------

Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Saarella ei ole osoitettu retkeilijöille nuotiopaikkaa, mutta viereisten kansallispuistoon kuuluvien saarten Hietasaaren ja Kelvennen rannassa sekä Höysniemen rannassa on nuotiopaikat.

Katso myös
----------

* Luettelo Päijänteen kansallispuiston alueista ja saarista
* Luettelo Suomen Natura 2000 -alueista

Huomautukset
------------

1. 1 2  Saaren pinta-ala on otettu saaren ruotsinkielisen Wikipedian artikkelista, jossa tiedolla on ollut oma lähde.

Lähteet
-------

1. 1 2 3 4 5  Huhtsaari, Padasjoki (sijainti maastokartalla) *Karttapaikka*. Helsinki:  Maanmittauslaitos. Viitattu 25.9.2019.
2. ↑  Huhtsaari, Padasjoki (sijainti varjokartalla) *Karttapaikka*. Helsinki:  Maanmittauslaitos. Viitattu 25.9.2019.
3. 1 2  Huhtsaari, Padasjoki (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 25.9.2019.
4. ↑  Päijänteen alue (FI0335003), 7.3.2014, viitattu 25.9.2019
5. Paikkatieto: Huhtsaari, paikkatietoalusta.fi, viitattu 25.9.2019

Päijänteen kansallispuisto

* Päijänne
* Haapasaari
* Kelvenne
* Pulkkilanharju
* Päijätsalo
Belyin piiri Tverin alueen kartalla.
**Belyin piiri** (ven. Бе́льский райо́н, *Belski raion*) on paikallinen itsehallintoalue Tverin alueen eteläosassa Venäjällä. Vuonna 1929 perustetun piirin pinta-ala on 2 135 neliökilometriä. Asukkaita on 6 600 henkeä (vuonna 2009).

Piirin hallinnollinen keskus on Belyin kaupunki. Lisäksi siihen kuuluu 6 maalaiskuntaa:

* Budino (ven. Будино)
* Demjahi (ven. Демяхи)
* Jegorje (ven. Егорье)
* Kavelštšino (ven. Кавельщино)
* Prigorodnyi (ven. Пригородный)
* Verhovje (ven. Верховье)

Seudulla on metsä- ja elintarviketeollisuutta. Maatalous on keskittynyt maidon ja lihan tuotantoon.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 24.12.2009. (venäjäksi)

Aiheesta muualla
----------------

* Belyin piirin sivusto (Arkistoitu – Internet Archive) (venäjäksi)
* Belyin piiri Tverin alue -tietosanakirjassa[vanhentunut linkki] (venäjäksi)

Tverin alueen piirit ja *kaupunkipiirit*
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • *Kimry* • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • *Ržev* • Ržev • Sandovo • Sonkovo • Spirovo • Staritsa • Toropets • Udomlja • *Toržok* • Toržok • *Tver* • Vesjegonsk • *Vyšni Volotšok* • Vyšni Volotšok • Zapadnaja Dvina • Žarkovski • Zubtsov
**Cycle of Revenge** on death metal -yhtye Convulsen neljäs studioalbumi, joka julkaistiin 18. maaliskuuta 2016 levymerkillä Svart Records. Albumi on tyyliltään edeltäjiään progressiivisempi ja sludgemaisempi.

Vastaanotto
-----------

Albumi sai ristiriitaisen vastaanoton. Imperiumin Serpentin ja Marko Saarisen arvoiden keskiarvoksi muodostui 7–. Serpentin arvio oli negatiivisempi, ja hän sanoi albumin kärsivän nasevuuden puutteesta ja olisi tuottanut sen paremmin eikä uskonut sen kestävän aikaa kuin fanien keskuudessa, mutta totesin sen kuitenkin olevan kohtalainen teos. Marko Saarinen piti sitä tunnelmoivana ja perinteisenä death metalina, joka ei suurempia hienouksia sisällä. Hänestä yhtyeen pitäisi osata irrottautua tyylilleen ominaisesta, rajoittavasta perinteisen death metalin leimasta. Metalliluolan Tore Pedersen antoi albumille arvosanan 6/10. Hän ei pitänyt uutta tyylisuuntaa hakevasta Convulsesta, ja jäi kaipaamaan yhtyeelle ominaista vanhan liiton death metalia. Hän koki ajoittain albumin olleen tehty vain esittelemään jäsenten kehittyneitä soittotaitoja. Kaaoszinen Tuomas Saari antoi albumille arvosanan 8.5/10, ja sanoi yhtyeen ottavan pelkäämättä vaikutteita Kingston Wallilta, Amorphikselta ja Sepulturalta. Hän kuvaili musiikkia mystiseksi ja kiehtovaksi, kuuntelun vaativan oikean mielentilan ja sanoi yhtyeen löytäneen oman äänensä.

Kappaleet
---------

1. Cycle of Revenge – 5.02
2. God Is You – 3.15
3. Pangaea – 2.51
4. Fractured Pieces – 5.12
5. Nature of Humankind – 4.27
6. Ever Flowing Stream – 3.17
7. War – 4.05
8. Into the Void – 5.48

Kokoonpano
----------

* Juha Telenius – basso
* Rami Jämsä – laulu, kitara
* Rolle Markos – rummut

### Tuotanto

* Janne Jokinen – äänittäjä
* Jaakko Viitalähde – masteroija
* Oskari Pikkarainen – avustava äänittäjä
* Jari Nieminen – kansikuva, layout
* Markus Nevala – valokuvat
* Kristian Kangasniemi – valokuvat

Arvostelut
----------

* Imperiumi.net:
	+ Serpent: 6.5/10 tähteä
	+ Marko Saarinen: 7/10 tähteä
* Kaaoszine: 8.5/10
* Metalliluola: 6/10

Lähteet
-------

1. 1 2  iTunes: Convulse – Cycle of Revenge
2. 1 2 3 4  Tore Pedersen: Levyarviot: Convulse – Cycle of Revenge *metalliluola.fi*.  18.5.2016. Viitattu 25.2.2017.
3. 1 2  Serpent & Marko Saarinen: Levyarviot: Convulse – Cycle of Revenge *imperiumi.net*.  22.3.2016. Viitattu 25.2.2017.
4. 1 2  Tuomas Saari: Arvostelut: Convulse – Cycle of Revenge *kaaoszine.fi*.  10.3.2016. Viitattu 25.2.2017.

Aiheesta muualla
----------------

* Cycle of Revenge Discogsissa.  (englanniksi)
* Albumi *Cycle of Revenge* Encyclopaedia Metallum -sivustolla (englanniksi)
**Boumerdèsin maakunta** (arab. ولاية بومرداس‎, *Wilāya Būmardās*) eli wilaya on hallintoalue Algerian pohjoisosassa Välimeren rannalla. Sen keskus on Boumerdèsin kaupunki. Maakunnan pinta-ala on 1 456,16 neliökilometriä. Asukkaita on 801 100 henkeä (vuonna 2018, arvio).

Vuonna 1984 perustettu Boumerdèsin maakunta rajoittuu idässä Tizi Ouzoun, etelässä Bouiran ja lännessä Blidan ja Algerin maakuntiin sekä pohjoisessa Välimereen. Maisemaa leimaavat rantavyöhyke vadeineen ja kukkuloineen, Mitidjan tasanko ja sisämaan vuoristo. Välimeren rannalla on Boumerdèsin lahti, joka rajoittuu idässä Djinetin niemeen. Hyötykaivannaisiin kuuluvat sora, kalkkikivi, savi ja tuffi. Sademäärä vaihtelee vuosittain 500:sta 1 300 millimetriin.

Maakunta jakautuu hallinnollisesti yhdeksään piirikuntaan eli daïraan, joihin kuuluu 32 kuntaa. Piirikuntien keskukset ovat Baghlia, Bordj Menaïel, Boudouaou, Boumerdès, Dellys, Isser, Khemis El Khechna, Naciria ja Thénia.

Boumerdèsiin johtavat Algerista maantiet RN5 ja RN24 sekä rautatie. Dellysissä on kauppa- ja kalastussatama ja Zemmourissa ja Djinetissä kalastussatamat.

Maakunnassa harjoitetaan maanviljelyä, karjanhoitoa ja kalastusta. Maatalous tuottaa viljaa, vihanneksia, hedelmiä, viinirypäleitä, oliiveja, lihaa, maitoa, hunajaa, villaa ja munia. Lisäksi on eri alojen teollisuutta ja Cap Djinetissä suuri voimalaitos.

Boumerdèsissa toimii M’Hamed Bougaran yliopisto ja joukko ammattikorkeakouluja. Nähtävyyksiin kuuluvat seudun luonto, roomalaisajan rauniot, Dellysin linnoitettu keskusta ja Keddaran pato.

Lähteet
-------

1. 1 2 3 4 5 6  Monographie Wilaya de Boumerdes *Aniref*. Viitattu 13.6.2023.

AlgeriaAlgerian maakunnat

* Adrar
* Aïn Defla
* Aïn Témouchent
* Alger
* Annaba
* Batna
* Béchar
* Béjaïa
* Béni Abbès
* Biskra
* Blida
* Bordj Badji Mokhtar
* Bordj Bou Arreridj
* Bouira
* Boumerdès
* Chlef
* Constantine
* Djanet
* Djelfa
* El Bayadh
* El Meghaïer
* El Meniaa
* El Oued
* El Tarf
* Ghardaïa
* Guelma
* Illizi
* In Guezzam
* In Salah
* Jijel
* Khenchela
* Laghouat
* Mascara
* Médéa
* Mila
* Mostaganem
* M’Sila
* Naâma
* Oran
* Ouargla
* Ouled Djellal
* Oum el Bouaghi
* Relizane
* Saïda
* Sétif
* Sidi Bel Abbès
* Skikda
* Souk Ahras
* Tamanrasset
* Tébessa
* Tiaret
* Timimoun
* Tindouf
* Tipaza
* Tissemsilt
* Tizi Ouzou
* Tlemcen
* Touggourt
**Bottega** (ital. *kauppa, puoti, tehdas, työpaja, paja*) on alun perin puoti tai taiteilijan työpaja, ateljee. Se omistettiin erityisesti apulaisille ja opiskelijoille, jotka työstivät mestarilta tilattua ja joskus hänen signeeraamaansa työtä.

Sana liittyy keskeisesti renessanssin taiteeseen, jonka lisäksi bottega tarkoittaa nykyisin kauppaa tai kauppaketjua, jossa myydään nahka- tai muita käsityöesineitä, jotka ovat tavallisesti ylellisyystuotteita. Tällaisia ovat esimerkiksi Bottega Veneta tai Bottega Verde.

Renessanssin taiteilijoiden koulutuspaikka
------------------------------------------

Bottegassa apulaiset ja oppilaat saattoivat työskennellä mestarin kanssa ja omaksua hänen työtapojaan tullakseen taiteilijoiksi, kuten taidehistoriassa kerrotaan. Kuuluisia ovat olleet esimerkiksi Ghirlandaion bottega, jossa Michelangelo oppi taiteen tekemisen, tai Peruginon bottega, josta Rafael kehittyi ja Verrocchion bottega, josta Leonardo sai alkunsa.

Noin vuonna 1460 Firenzessä oli 40 mestarin bottegaa. Tämä viittaa siihen, että ateljeessaan yksin työskentelevä yksi taiteilija oli silloin tuntematon asia. Renessanssiajan bottegoissa opiskelijoiden oli aloitettava alusta, ja edettävä alhaalta ylöspäin ansaitaakseen taiteilijan tai mestarin tittelin. Bottegat olivat tavallisesti rakennuksen ensimmäisessä kerroksessa, yhdistettynä liikkeenomaistajan taloon. Monet bottegat erikoistuivat johonkin taiteen tekemisen lajiin, esimerkiksi Firenzen Della Robbian bottega valmisti vain monivärisiä, lasitettuja saviesineitä, kun taas Benintendi bottegassa opetettiin vahatyön taitoja. Näin bottega saattoi saavuttaa melko korkean teknisen tason. Ammatti jatkui usein suvun piirissä, joka takasi paremmin ammattisalaisuuksien säilymisen.

Katso myös
----------

* Ateljee

Lähteet
-------

1. ↑  Renaissance Art History *Example essays.com*. ExampleEssays.com. Viitattu 12.3.2013. (englanniksi)
2. ↑  "Il Bottega" (Studio) *Sacred Art School*. Dony Mac Manus Studios. Viitattu 12.3.2013. (englanniksi)
3. ↑  Art in the Renaissance, Florence and art in the Renaissance *La Bottega dell'Arcimboldo*. La Bottega dell'Arcimboldo. Viitattu 12.3.2013. (englanniksi)
Cygnaeus-lukio syyskuussa 2011.
**Cygnaeus-lukio** oli vuonna 1995 perustettu yksi Jyväskylän suurimmista lukioista. Koulussa työskenteli yli 500 opiskelijaa ja 45 opettajaa. Koulun rehtorina toimi Ari Pokka. Vuoden 2015 alussa Cygnaeus-lukio ja Voionmaan lukio yhdistyivät hallinnollisesti Schildtin lukioksi ja koulutiloissa toimii vastedes Schildtin lukion Viitaniemen toimipiste.

Cygnaeus-lukio oli yleislukio, jonka painopistealueina olivat musiikin sekä matemaattis-luonnontieteellisten aineiden opiskelu. Musiikkia opetettiin erillisellä musiikkilinjalla. Koulu sijaitsi Jyväskylän keskustan lähellä Nisulassa.

Cygnaeus-lukio nähtiin Nelosen Stage-ohjelmassa, jossa etsitään Suomen parasta koulumusikaalia. Oppilaitos sijoittui kisassa kolmanneksi.

Lähteet
-------

1. ↑  Pokka, Ari: Oppilaitoksen esittely *Cygnaeus-lukio*.  Arkistoitu 27.6.2013. Viitattu 26.5.2011.
2. ↑  Cygnaeus-lukion vanhat kotisivut *peda.net*.  Arkistoitu 1.2.2015. Viitattu 1.2.2015.
3. ↑  Schildtin-lukio, Yhteystiedot Jyväskylän koulutuskuntayhtymä.  Arkistoitu 10.3.2016. Viitattu 1.2.2015.
4. ↑  Cygnaeus-lukion Stage-sivu *Cygnaeus-lukio*.  Arkistoitu 1.9.2011. Viitattu 26.5.2011.
5. ↑  Cygnaeus-lukion povataan tippuvan Stagesta *Keskisuomalainen*.  4.5.2011.  Arkistoitu 16.5.2011. Viitattu 26.5.2011.
6. ↑  Stagen finalistit ovat TYK ja LiLu! *Nelonen*.  25.5.2011. Viitattu 26.5.2011. [vanhentunut linkki]

Aiheesta muualla
----------------

* Cygnaeus-lukion kotisivut (Arkistoitu – Internet Archive)
**Niemenjärvi** on Vihdin koillisosassa läntisellä Uudellamaalla sijaitseva 80 hehtaarin laajuinen järvi. Etäisyys Nummelasta on 23 kilometriä pohjoiskoilliseen ja Helsingin keskustasta 45 kilometriä luoteeseen.

Maantiede
---------

Niemenjärven pituus on 1,3 kilometriä ja se levenee koillista kohden. Järvi on saareton ja sen rannoilla on sekä metsämaata että kulttuurimaisemaa. Niemenjärveen kulkee laskuoja Ylimmäisestä, joka sijaitsee 600 metriä pohjoiseen, lisäksi järveen virtaa lukuisia pieniä ojia. Niemenjärven eteläkolkasta lähtee laskuoja Lapoonjokeen. Niemenjärven koillispuolella on Vihtijärvi ja kaakossa Lapoo.

Niemenjärven vedenlaatua tutkittiin 2009. Tuolloin päällysveden happitilanne oli hyvä ja alusveden heikko. Järven tilavuus on noin 2,71 miljoonaa kuutiometriä.

Niemenjärvi (23.096.1.001) kuuluu Niemenjärven valuma-alueeseen (23.096), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Niemenjärvi on Niemenjärven valuma-alueen toiseksi laajin vakavesi ja Karjaanjoen vesistön koillisia vakavesiä.

Lähteet
-------

1. 1 2 3  Niemenjärvi, vakavesi, Vihti
2. 1 2 3 4 5  Niemenjärvi. Järviwiki. Viitattu 15.3.2021.
3. ↑  Karjaanjoki (23). Järviwiki. Viitattu 15.3.2021.
**Hyvä tahto** (*Den goda viljan*) on Ingmar Bergmanin käsikirjoittama ja Bille Augustin ohjaama ruotsalainen television draamasarja vuodelta 1991 ja siitä lyhennetty noin kolmituntinen elokuva vuodelta 1992. Se kertoo löyhästi tositapahtumiin pohjautuen Ingmar Bergmanin vanhempien tarinan ajalta ennen hänen syntymäänsä. Tarina julkaistiin myös kirjana, suomeksi vuonna 1991. Elokuvan pääosia, köyhää teologian opiskelijaa ja tämän porvarisperheessä kasvanutta puolisoa näyttelevät Samuel Fröler ja ohjaajan silloinen vaimo Pernilla August.

Televisiosarja tuotettiin yhdeksän eurooppalaisen televisioyhtiön yhteistuotantona. Mukana oli myös Yleisradio, joka esitti sarjan joulukuussa 1991. Elokuvaversio sai maailmanensi-iltansa Cannesin elokuvajuhlilla keväällä 1992 ja tuotiin Suomen teattereihin saman vuoden joulukuussa.

Elokuva voitti Cannesissa Kultaisen palmun, minkä lisäksi Pernilla August palkittiin parhaana naisnäyttelijänä. Ruotsissa tuotanto toi Guldbagge-palkinnot parhaasta käsikirjoituksesta ja naispääosasta.

Rooleissa
---------

|  |  |  |
| --- | --- | --- |
|  Samuel Fröler  | … |  Henrik Bergman
  |
|  Pernilla August  | … |  Anna Bergman
  |
|  Max von Sydow  | … |  Johan Åkerblom
  |
|  Ghita Nørby  | … |  Karin Åkerblom
  |
|  Lennart Hjulström  | … |  toimitusjohtaja Nordenson
  |

Lähteet
-------

1. ↑  Den goda viljan *Festival de Cannes*. Viitattu 19.9.2021. (englanniksi)
2. ↑  Den goda viljan (1992) *Svensk Filmdatabas*. Viitattu 19.9.2021. (ruotsiksi)
Cévennesin sijainti Massif Centralin alueella
**Cévennes** (ransk.  [sevɛn]; oksitaaniksi *Cevenas*, suomeksi ainakin aikaisemmin myös **Sevennit** ) on kulttuurinen alue ja vuoristoalue Etelä-Keski-Ranskassa Massif Centralin kaakkoisreunalla. Se kattaa osia Ardèchen, Gardin, Héraultin ja Lozèren departementeista. 

Cévennesin kautta kulkee Atlanttiin ja Välimereen laskevat vesistöt toisistaan erottava päävedenjakaja. Sieltä alkavat muun muassa Loire ja sen sivujoki Allier, Garonnen sivujoet Lot ja Tarn sekä Rhônen sivujoet Ardèche ja Gardon.

Alueella on runsaasti niin ekologista kuin kulttuurista merkitystä, ja osia alueesta suojellaan Cévennesin kansallispuistossa ja Unescon biosfäärialueena. *Les Causses et les Cévennes, paysage culturel de l’agro-pastoralisme méditerranéen* on ollut Unescon maailmanperintökohde vuodesta 2011.

Lähteet
-------

1. 1 2  "Sevennit", *Iso tietosanakirja, 11. osa (Renqvist–Sielutiede)*, s. 1324. Otava, 1936. )
2. ↑  Kotus: Eksonyymit
3. ↑  Unesco: Cevennes
4. ↑  Unesco:Les Causses et les Cévennes
**Hilkka Kyllikki Ahmala** (myös. **Viitanen**, 12. marraskuuta 1915 Helsinki – 2. maaliskuuta 1972 Helsinki) oli suomalainen toimittaja, joka 1950–1960-luvuilla oli yksi tunnetuimmista suomalaisen työväenlehdistön toimittajista. Hän oli jo ennen sotavuosia aktiivisesti mukana maanalaisessa kommunistisessa liikkeessä ja joutui toimintansa vuoksi myös vankilaan.

Elämä
-----

Kansakoulun käynyt Ahmala työskenteli Elannon maitokaupan myyjänä ja lähti 1930-luvun puolivälissä mukaan kielletyn Suomen Kommunistisen Puolueen toimintaan. Etsivä Keskuspoliisi raportoi hänestä ensimmäisen kerran vuonna 1935. Hän oli Jenny Pajusen ohella yksi sotaa edeltävien vuosien työläisnaisista, joka liikkui aktiivisesti Suomen harvalukuisen vasemmistoälymystön piirissä. Ahmala oli mukana muun muassa Helsingin Työväen Näyttämön toiminnassa, jossa hän näyttelemisen lisäksi lausui runoja. Vuosikymmenen lopulla Ahmala työskenteli kommunistien julkaiseman *Kirjallisuuslehden* konttorissa ja välirauhan aikana 1940–1941 lyhytaikaiseksi jääneen Suomen-Neuvostoliiton rauhan ja ystävyyden seuran toimistossa. Jatkosodan sytyttyä vuonna 1941, hänen kotoaan löydettiin laittomia lentolehtisiä ja Ahmala suljettiin turvasäilöön.

Moskovan välirauhan jälkeen 1944 hän siirtyi *Vapaan Sanan* toimitukseen ja sieltä edelleen vuonna 1957 perustettuun *Kansan Uutisiin*. 1950-luvun alussa hän kuului Suomi–Kiina-seuran hallitukseen ja oli myöhemmin mukana muun muassa Kansan Sivistystyön Liiton toiminnassa. Vuonna 1965 Ahmala käänsi yhdessä Raija Jänicken kanssa Kansankulttuurin julkaiseman satukirjan *Peikon lahja*.

Perhe
-----

Hilkka Ahmalan isä oli työläisrunoilija Kössi Ahmala, jonka valkoiset teloittivat Viipurissa vuoden 1918 sisällissodan loppuvaiheessa. 1930-luvulla hän oli avioliitossa Kauno Viitasen (1912–1992) kanssa.

Teokset
-------

* *Sanomalehtikirjeenvaihtajan opas*, Demokraattisten kustantajain liitto, Helsinki, 1948.
* *Käy eespäin: Valikoima suomalaista työväenrunoutta* (toim.), Tammi, Helsinki, 1957.

Lähteet
-------

1. 1 2  Hilkka Kyllikki Ahmala My Heritage. Viitattu 10.7.2016.
2. ↑  Varis, Tuula-Liina: Mitähän Ahmala sanoisi?  5.5.2009. Kansan Uutiset. Viitattu 10.7.2016.
3. 1 2  Koivisto, Hanne: Vaikuttajanaisia, muusia ja avustajia: Suomalaisen vasemmistoälymystön naiset 1930-luvulla ja sotavuosina  18.3.2002. Ennen ja nyt. Viitattu 10.7.2016.
4. ↑  Suomi−Kiina-seuran hallintoelimien jäsenet 1951−2016 Suomi–Kiina-seura.  Arkistoitu 19.9.2016. Viitattu 10.7.2016.
5. ↑  Ahmala, Hilkka Kirjasampo. Viitattu 10.7.2016.
6. ↑  Kössi Ahmala – työläisrunoilijan tarina Työväenliikkeen 100 itsenäisyyden vuotta. Viitattu 10.7.2016.
Berliini ja Cölln vuoden 1270 tienoilla.
**Cölln** oli vanhan Berliinin sisarkaupunki kaupunkien yhdistymiseen saakka. Se sijaitsi Spreeinselin eteläisessä osassa, Brandenburgin rajakreivikunnassa.

Cölln mainittiin ensimmäisen kerran kirjallisesti vuonna 1237, ja Berliini puolestaan vuonna 1244. Kaupunkeja erotti vain Spreejoki, ja täten ne olivat tiiviissä yhteydessä toisiinsa alusta alkaen. Magdeburgista itään kulkeneen kauppareitin kuljettua myös kaksoiskaupungin läpi, Cölln-Berliinistä tuli hyvin nopeasti vaurasta aluetta.

Cöllnin ja Berliinin harjoittama yhteinen politiikka johti vuonna 1308 liittoutumiseen kaupunkien Brandenburg an der Havel, Frankfurt an der Oder ja Salzwedel kanssa. Liittoutumisella haluttiin puolustaa kaupunkien oikeutta itsehallintoon. Vaaliruhtinas Fredrik II kuitenkin päätti Cöllnin ja Berliinin itsehallinnon muodostamalla niistä residenssikaupunkinsa vuonna 1451. Vuonna 1709 kaupungit liittyivät yhdeksi kaupungiksi muodostaen nykyisen Berliinin perustan. Vanhan Berliinin ollessa tuohon aikaan kaksikertaa suurempi kuin Cölln, sai uusi kaupunki nimekseen Berliini.

Cöllnin nimi on yhä jäljellä Berliinin kaupunginosan Neuköllnin, puiston Köllnischer Parkin ja kadun Am Köllnischen Parkin nimissä. Neuköllnin alue oli alun perin Cöllnin eteläistä aluetta.

Aiheesta muualla
----------------

* Kuvia tai muita tiedostoja aiheesta **Cölln** Wikimedia Commonsissa
15 ampumiskohtausta aikajärjestyksessä. Kohteessa *2* ei loukkaantunut ketään.
**Beltwayn ampumistapaukset** tapahtuivat kolmen viikon aikana lokakuussa 2002 Yhdysvalloissa. Kaksi miestä, John Allen Muhammad ja Lee Boyd Malvo, surmasivat kymmenen ja haavoittivat vakavasti kolmea ihmistä AR-15-kiväärillä Washington DC:n lähistöllä, Baltimore-Washingtonin metropolialueen ympäristössä sekä Interstate 95:n varrella Virginiassa.

Myöhemmin on selvinnyt, että miehet olivat kuukautta aiemmin syyllistyneet Louisianassa, Alabamassa ja Georgiassa ryöstöön ja murhiin, joiden yhteydessä kuoli kolme ihmistä. Aiemmin he olivat tappaneet kolme ihmistä Kaliforniassa, Arizonassa ja Texasissa. Kaiken kaikkiaan miehet surmasivat siis 16 ihmistä.

John Allen Muhammad sai kuolemantuomion osallisuudestaan. Lee Boyd Malvo tuomittiin elinkautiseen. Virginian osavaltio teloitti John Allen Muhammadin myrkkyruiskeella 10. marraskuuta 2009.

Lähteet
-------

1. ↑  Washington sniper is put to death *BBC News*. BBC. Viitattu 11.11.2009.
2. ↑  Sala-ampuja teloitettiin myrkkyruiskeella Yhdysvalloissa *Helsingin Sanomat*. Helsingin Sanomat.  Arkistoitu 12.11.2009. Viitattu 11.11.2009.
*Tämä artikkeli käsittelee muusikkoa. Yhdysvaltain 4. varapresidentistä katso George Clinton (poliitikko).*

**George Clinton** (s. 22. heinäkuuta 1941 Kannapolis, Pohjois-Carolina, Yhdysvallat) on yhdysvaltalainen laulaja, lauluntekijä ja tuottaja. George Clinton on James Brownin ja Sly Stonen ohella funk-musiikin keskeisiä hahmoja. 

Clintonin yhtyeet 1970-luvulla olivat rock-henkisempi Funkadelic sekä enemmän rhythm and blues -tradition perinteisessä soundissa torvisektioineen pysytellyt Parliament. Ennen 1970-lukua Clintonilla oli Parliaments-niminen doo wop -yhtye. Clinton sävelsi useimmat yhtyeiden kappaleet, lauloi monilla raidoilla, tuotti levyt ja vastasi musiikillisesta suunnasta. 1980-luvulta alkaen hän on julkaissut albumeita sooloartistina, mutta hänen uransa merkittävin työ on tehty Funkadelicin ja Parliamentin nimissä. Clinton kutsui musiikkiaan "P-Funkiksi". Näiden kahden projektin lisäksi Clintonin "funk-imperiumiin" kuului myös muita yhtyeitä, joista tunnetuin oli basisti Bootsy Collinsin yhtye Bootsy's Rubber Band. Soolouralla Clintonin tunnetuin kappale on "Atomic Dog", joka on vuonna 1982 ilmestyneeltä levyltä *Computer Games*. Clinton on myös toiminut Princen ja muutaman muun artistin tuottajana. Vaikka ensimmäiset Funkadelicin levyt saattavat olla varsin kehnosti tuotettuja, Clintonin myöhempiä tuottajan taitoja on pidetty suuressa arvossa.

George Clinton tunnetaan värikkäänä hahmona. Hänen hiustyylinään ovat eri värein koristellut rastat ja hänen levynsä ovat täynnä omintakeista huumoria. Niin ikään Clinton tunnetaan kovana huumeiden käyttäjänä. Clinton kiertää maailmaa edelleen suuren muusikkoryhmänsä kanssa, jonka monet jäsenet soittivat hänen kanssaan jo 1970-luvulla. Pori Jazzin järjestäjien mukaan häntä on vaikea saada lavalle ja vielä vaikeampi lavalta pois. Ennen musiikkialalle siirtymistä Clinton oli ammatiltaan parturi. Hänen mainoslauseensa oli tuolloin, "leikkauta hiuksesi täällä, jotta et näyttäisi samalta kuin minä".

Studioalbumit
-------------

* Computer Games (1982)
* You Shouldn't-Nuf Bit Fish (1983)
* Some of My Best Jokes Are Friends (1985)
* R&B Skeletons in the Closet (1986)
* The Cinderella Theory (1989)
* Hey Man, Smell My Finger (1993)
* Dope Dogs (1993)
* T.A.P.O.A.F.O.M. (1996)
* How Late Do U Have 2BB4UR Absent? (2005)
* George Clinton and His Gangsters of Love (2008)

Aiheesta muualla
----------------

* Kuvia tai muita tiedostoja aiheesta **George Clinton** Wikimedia Commonsissa

* George Clintonin Suomessa tehty haastattelu – ilmestynyt alun perin Suomen Kannabisyhdistyksen Hamppu -lehdessä

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
Belozerskin vaakuna vuodelta 1781.
Neitsyt Marian kuolonuneen nukkumisen kirkko Belozerskissa. Sergei Prokudin-Gorskin värivalokuva vuodelta 1909.
**Belozersk** (ven. Белозе́рск) on kaupunki Vologdan alueella Venäjällä. Se sijaitsee Valkeajärven rannalla 214 kilometriä Vologdasta luoteeseen. Kaupunki on Belozerskin piirin keskus. Asukkaita on 10 400 henkeä (vuonna 2007).

Belozerskin edeltäjiä olivat ensin Krutikin ja sitten Beloozeron (Valkeajärven) muinaiskaupungit, jotka sijaitsivat Valkeajärven eteläpuolella Seksnajoen laaksossa jo 900- ja 1000-luvuilla. Alueen väestö oli tuohon aikaan suurelta osin itämerensuomalaista, nykyisten vepsäläisten esivanhempia.

Vuodesta 1238 Beloozero oli samannimisen ruhtinaskunnan keskus. 1370-luvulla se joutui Moskovan ruhtinaskunnan alaisuuteen ja vuodesta 1389 lähtien se oli Moskovaan kuuluneen läänitysruhtinaskunnan keskus. 1300-luvulla ruttoepidemia tuhosi kaupungin, joka sittemmin siirrettiin nykyiselle paikalle.

Vuonna 1487 Beloozerosta tuli samannimisen kihlakunnan keskus ja Moskovan pohjoinen rajalinnoitus. 1400–1500-luvulla kaupunki oli tärkeä pohjoisen ja etelän välisen kaupan keskus. Vuonna 1776 siitä tuli Novgorodin läänin kihlakuntakaupunki, ja vuonna 1777 se sai nykyisen nimensä *Belozersk*.

Kaupungin keskustassa suurten maavallien keskellä sijaitsee vuosina 1668–1670 rakennettu viisikupolinen Kristuksen kirkastuksen katedraali ja puinen pyhän Eliaan kirkko. Linnoituksen esikaupungissa on vuonna 1553 rakennettu Neitsyt Marian kuolonuneen nukkumisen kirkko kellotapuleineen sekä pieni Jumalan ilmestymisen kirkko. Valkeajärven rannalla on säilynyt 1600-luvun tyylinen Vapahtajan kirkko vuodelta 1723. Kaupungissa on myös 1800-luvun alun klassistisia kauppiastaloja.

Belozerskissa on puunjalostus- ja elintarviketeollisuutta.

Lähteet
-------

1. ↑  Artikkelikokoelma *Vepsä - maa, kansa, kulttuuri*. SKS 2005.

Kirjallisuutta
--------------

* *Goroda Rossii: entsiklopedija*, s. 43–44. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Belozersk**.
* Belozerskin piirin sivusto (venäjäksi)
* Belozerskin historiallisen ja taidemuseon sivusto (venäjäksi)
**Omar Khary** (s. 12. toukokuuta 1995 Helsinki) on suomalainen jalkapalloilija, joka edustaa Kakkosessa pelaavaa Grankulla IFK:ta. Pelipaikaltaan hän on keskikenttäpelaaja.

Ura
---

Kharyn kasvattajaseura on Helsingin Jalkapalloklubi. Kausilla 2012–2014 hän pelasi seuran kakkosjoukkueessa Klubi 04:ssä Kakkosessa yhteensä 32 ottelua, joissa hän onnistui kertaalleen maalinteossa. HJK:n edustusjoukkueessa Khary debytoi maaliskuussa 2015 Liigacupin voitokkaassa välieräottelussa HIFK:ta vastaan ja oli näin ollen myöhemmin voittamassa Liigacupin mestaruutta. Huhtikuussa 2015 Khary siirtyi testijakson jälkeen Veikkausliigaan nousseeseen Tampereen Ilvekseen. Khary debytoi Veikkausliigassa kesäkuussa 2015 vanhaa seuraansa HJK:ta vastaan tullen vaihdosta kentälle.

Kaudella 2016 Khary pelasi Veikkausliigaa PK-35 Vantaan paidassa, kaudeksi 2017 hän siirtyi Ykköseen FC Hakaan ja kesken kauden 2018 Kakkosessa pelaavaan Tampere Unitediin.

Lähteet
-------

1. 1 2 3   (Arkistoitu – Internet Archive)
2. ↑   (Arkistoitu – Internet Archive)

PK-35 Vantaa – Veikkausliiga
1 Kollar |
2 Ademaj |
3 Väisänen |
5 Heinonen |
6 Olatuga |
7 Ismail |
8 Awari |
9 Ömer |
10 Xhaferi |
11 Kastrati |
12 Karvinen |
13 Volotinen |
14 Diasonama |
15 Jouini |
16 Rasimus |
17 Mombilo |
18 Khary |
19 N’Sombo |
20 Pitkänen |
28 Shala |
35 Rantanen |
55 Heimonen |
58 Heidari |
80 Said Ahmed |
Valmentaja Pihamaa